ai4bharat/Pralekha huggingface dataset:
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે લોકોને તિરુવલ્લુવર દિવસની હાર્દિક શુભેચ્છાઓ પાઠવી
સદીઓ સુધી, તિરુવલ્લુવર દ્વારા શીખવવામાં આવેલ દૈવી જ્ઞાન અને જીવન પાઠે પવિત્ર જીવનનો માર્ગ બતાવ્યો છે
શ્રી અમિત શાહે શુભેચ્છા પાઠવી હતી કે તિરુવલ્લુવર દિવસ યુવાનોમાં તેમના પુસ્તકો વાંચવાની નવેસરથી રાષ્ટ્રવ્યાપી રુચિ પેદા કરે
કેન્દ્રીય ગૃહ અને સહકારિતા મંત્રી શ્રી અમિત શાહે તિરુવલ્લુવર દિવસ પર લોકોને તેમની હાર્દિક શુભેચ્છાઓ પાઠવી છે. તેમના ટ્વીટમાં શ્રી અમિત શાહે કહ્યું કે સદીઓ પછી સદીઓથી, તિરુવલ્લુવરે શીખવેલા દૈવી જ્ઞાન અને જીવનના પાઠોએ પવિત્ર જીવનનો માર્ગ બતાવ્યો છે.
કેન્દ્રીય ગૃહ અને સહકારિતા મંત્રીએ ઈચ્છા વ્યક્ત કરી હતી કે આ દિવસ યુવાનોમાં તિરુવલ્લુવર પુસ્તકો વાંચવાની રાષ્ટ્રવ્યાપી રુચિ જાગે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 143
પ્રધાનમંત્રીનું કાર્યાલય
પ્રધાનમંત્રીએ ભારતીય વિદેશ સેવાના અધિકારીઓને આઈએફએસ દિવસ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ભારતીય વિદેશ સેવાના અધિકારીઓને આઈએફએસ દિવસ નિમિત્તે શુભેચ્છા પાઠવી છે.
એક ટવીટમાં પ્રધાનમંત્રીએ કહ્યું કે, "આઈએફએસ દિવસે, તમામ ભારતીય વિદેશ સેવાના અધિકારીઓને શુભેચ્છાઓ. રાષ્ટ્રની સેવા કરવા, રાષ્ટ્રીય હિતોને વૈશ્વિક સ્તરે આગળ વધારવા માટેનું તેમનું કાર્ય પ્રશંસાજનક છે. વંદે ભારત મિશન અને કોવિડ સબંધિત અન્ય કાર્યોમાં આપણા અને અન્ય દેશોના નાગરિકોને મદદ કરવાના તેમના પ્રયત્નો નોંધપાત્ર રહ્યા છે."
SD/GP/BT
(
પ્રધાનમંત્રીનું કાર્યાલય
અમેરિકાનાં વિદેશ અને સંરક્ષણ મંત્રી પ્રધાનમંત્રી મળ્યાં
અમેરિકાનાં વિદેશ મંત્રી શ્રી માઇકલ પોમ્પિયો અને અમેરિકાનાં સંરક્ષણ મંત્રી શ્રી જેમ્સ મેટ્ટિસ આજે પ્રધાનમંત્રી નરેન્દ્ર મોદીને મળ્યાં હતાં.
તેમણે પ્રધાનમંત્રીને રાષ્ટ્રપ્રમુખ ટ્રમ્પની શુભેચ્છા પાઠવી હતી. પ્રધાનમંત્રીએ રાષ્ટ્રપ્રમુખ ટ્રમ્પ સાથેની એમની બેઠકને આનંદ સાથે યાદ કરી હતી અને બંને મંત્રીઓને એમની શુભેચ્છાઓ પાઠવવા વિનંતી કરી હતી.
બંને મંત્રીઓએ આજે સવારે આયોજિત 2+2 સંવાદ રચનાત્મક અને સરકારાત્મક રહ્યો હોવાની જાણકારી પ્રધાનમંત્રીને આપી હતી. પ્રધાનમંત્રીએ બંને દેશો વચ્ચે 2+2 સંવાદ યોજવા બદલ અમેરિકાનાં બંને મંત્રીઓને તથા ભારતનાં વિદેશ મંત્રી અને સંરક્ષણ મંત્રીને અભિનંદન પાઠવ્યા હતા.
RP
(Visitor Counter : 65
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 39.53 કરોડ લોકોને રસી આપવામાં આવી
છેલ્લા 24 કલાકમાં ભારતમાં 38,949 નવા કેસ નોંધાયા
દેશમાં અત્યાર સુધીમાં કુલ 3,01,83,876 દર્દીઓ સાજા થયા
સાજા થવાનો દર વધીને 97.28% થયો
છેલ્લા 24 કલાકમાં 39,130 દર્દીઓ સાજા થયા
ભારતમાં સક્રિય કેસનું ભારણ ઘટીને 4,30,422 થયું
સક્રિય કેસ કુલ કેસનાં 1.39% થયા
સાપ્તાહિક સાજા થવાનો દર ઘટીને 5% કરતા ઓછો થઈ ગયો છે, હાલમાં 2.14% છે
દૈનિક સાજા થવાનો દર 1.99%એ પહોંચ્યો, જે સતત 25મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 44.00 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 211
પ્રધાનમંત્રીનું કાર્યાલય
પ્રધાનમંત્રીએ અખિલ ભારતીય વાઘ આકલન–2018નાં ચોથા ચક્રનાં પરિણામો જાહેર કર્યા
ભારતમાં વાઘની સંખ્યા વધીને 2967 થઈ; પ્રધાનમંત્રીએ આને ઐતિહાસિક સિદ્ધિ ગણાવી
નવી દિલ્હી, 29-07-2019
વિશ્વ વાઘ દિવસની ઉજવણીનાં પ્રસંગે પ્રધાનમંત્રી નરેન્દ્ર મોદીએ નવી દિલ્હીમાં લોક કલ્યાણ માર્ગ ખાતે અખિલ ભારતીય વાઘ આકલન – 2018નાં ચોથા ચક્રનાં પરિણામો જાહેર કર્યા હતા.
આ સર્વેક્ષણ મુજબ, ભારતમાં વાઘની સંખ્યા વર્ષ 2018માં વધીને 2967 થઈ છે.
આ પ્રસંગે પ્રધાનમંત્રીએ ભારત માટે આને ઐતિહાસિક સફળતા ગણાવી હતી અને વાઘનું સંરક્ષણ કરવા ભારતની કટિબદ્ધતાની પુનઃપુષ્ટિ કરી હતી. પ્રધાનમંત્રીએ આ પ્રક્રિયામાં સંકળાયેલા વિવિધ હિતધારકોએ જે ઝડપ અને કટિબદ્ધતા સાથે આ સફળતા હાંસલ કરી એની પ્રશંસા કરી હતી. તેમણે આને સંકલ્પથી સિદ્ધિનાં શ્રેષ્ઠ ઉદાહરણોમાંનું એક ગણાવ્યું હતુ. તેમણે જાહેરાત કરી હતી કે, એક વાર ભારત કંઈક કરવાનો નિર્ણય લે પછી ઇચ્છિત પરિણામે મેળવવામાં એને કોઈ અટકાવી ન શકે.
પ્રધાનમંત્રીએ જણાવ્યું હતુ કે, લગભગ 3,000 વાઘ સાથે અત્યારે વાઘ માટે ભારત સૌથી મોટુ અને સૌથી વધુ સુરક્ષિત સ્થાન છે.
શ્રી નરેન્દ્ર મોદીએ ભારપૂર્વક જણાવ્યું હતુ કે, આગળનો માર્ગ “પસંદગી”ને બદલે “સામૂહિકતા”નો છે. તેમણે જણાવ્યું હતુ કે, પર્યાવરણનાં રક્ષણ માટે વિસ્તૃત અને સંપૂર્ણ દૃષ્ટિ આવશ્યક છે. તેમણે કહ્યું હતુ કે, વિકાસ અને પર્યાવરણ વચ્ચે સ્વસ્થ સંતુલન સ્થાપિત કરવું શક્ય છે. તેમણે ઉમેર્યું હતુ કે, “આપણી નીતિઓમાં, આપણા અર્થતંત્રોમાં, આપણે સંરક્ષણ વિશે ચર્ચાને નવી દિશા આપવાની જરૂર છે.”
ભારત આપણા નાગરિકો માટે વધારે મકાનોનું નિર્માણ કરશે અને સાથે-સાથે પ્રાણીઓ માટે ગુણવત્તાયુક્ત આશ્રયસ્થાનો પણ ઊભા કરશે. ભારતમાં જીવંત દરિયાઈ અર્થતંત્ર છે અને સ્વસ્થ દરિયાઈ પારિસ્થિતિ વિજ્ઞાન  છે. પ્રધાનમંત્રીએ ભારપૂર્વક જણાવ્યું હતુ કે, આ સંતુલન મજબૂત અને સમાવેશક ભારતનાં નિર્માણમાં યોગદાન આપશે.
તેમણે વિશ્વાસ વ્યક્ત કર્યો હતો કે, ભારત આર્થિક અને પર્યાવરણ એમ બંને દૃષ્ટિએ સમૃદ્ધ થશે. ભારત વધારે માર્ગોનું નિર્માણ કરશે અને ભારત પોતાની નદીઓને સ્વચ્છ કરશે. ભારત પોતાની રેલ કનેક્ટિવિટી સુધારશે અને વધુ વૃક્ષો વાવીને હરિત કવરેજ પણ વધારશે.
તેમણે જણાવ્યું હતુ કે, છેલ્લાં પાંચ વર્ષમાં જ્યારે અત્યાધુનિક માળખાગત સુવિધા માટે ઝડપથી કામગીરી આગળ વધી છે, ત્યારે દેશમાં જંગલોનાં વિસ્તારમાં પણ વધારો થયો છે. વળી “સંરક્ષિત વિસ્તારો”માં પણ વધારો થયો છે. વર્ષ 2014માં 692 અભયારણ્ય છે, જે વર્ષ 2019માં વધીને 860થી વધારે થઈ જશે. “સામુદાયિક આરક્ષણ” પણ વર્ષ 2014માં 43થી વધીને હવે 100થી વધારે થયા છે.
તેમણે જણાવ્યું હતુ કે, ભારત પોતાનાં અર્થતંત્રને “સ્વચ્છ-ઇંધણ આધારિત” અને “પુનઃપ્રાપ્ય ઊર્જા આધારિત” બનાવવા સતત પ્રયાસરત છે. તેમણે કહ્યું હતુ કે, “વેસ્ટ” અને “બાયોમાસ”ને ભારતની ઊર્જા સુરક્ષાનો મોટો હિસ્સો બનાવવામાં આવી રહ્યો છે. તેમણે એલપીજી કનેક્શન અને એલઇડી બલ્બ માટે અનુક્રમે “ઉજ્જવલા” અને “ઉજાલા” જેવી યોજનાઓમાં થઇ રહેલી પ્રગતિનો ઉલ્લેખ કર્યો હતો.
છેલ્લે પ્રધાનમંત્રીએ વાઘનું સંરક્ષણ કરવા વધારે શ્રેષ્ઠ પ્રયાસો કરવા અપીલ કરી હતી.
આ પ્રસંગે કેન્દ્રીય પર્યાવરણ, વન અને જળવાયુ પરિવર્તન મંત્રી શ્રી પ્રકાશ જાવડેકર, કેન્દ્રીય પર્યાવરણ, વન અને જળવાયુ પરિવર્તન રાજ્યમંત્રી શ્રી બાબુલ સુપ્રિયો અને પર્યાવરણ, વન અને જળવાયુ પરિવર્તન મંત્રાલયનાં સચિવ શ્રી સી કે મિશ્રા ઉપસ્થિત હતા.
DK/NP/J.Khunt/GP
(Visitor Counter : 372
મંત્રીમંડળ
મંત્રીમંડળે રશિયાની જોઇન્ટ સ્ટોક કંપની રોસજીયોલોજિયા અને ભારતની જીયોલોજિકલ સર્વે ઓફ ઇન્ડિયા  વચ્ચે જીયોસાયન્સિસના ક્ષેત્રમાં સાથસહકાર સ્થાપિત કરવા માટે સમજૂતીકરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે યોજાયેલી કેન્દ્રીય મંત્રીમંડળની બેઠકમાં રશિયન સંઘના કાયદા હેઠળ સ્થાપિત કાયદેસર કંપની જોઇન્ટ સ્ટોક કંપની રોસજીયોલોજિયા   અને ભારત સરકારના ખાણ મંત્રાલયના જીયોલોજિકલ સર્વે ઓફ ઇન્ડિયા  વચ્ચે જીયોસાયન્સના ક્ષેત્રમાં સાથસહકાર પર થયેલા સમજૂતીકરાર  ને મંજૂરી આપવામાં આવી છે.
આ સમજૂતીકરારનો મુખ્ય ઉદ્દેશ પૃથ્વીના પેટાળમાં ઊંડે અને/અથવા છુપાયેલા ખનીજના ભંડોળ માટે સંશોધન પર, એરો-જીયોફિઝિકલ ડેટાના વિશ્લેષણ અને અર્થઘટન, પીજીઇ અને આરઇઇ ઉત્ખનન અને સંશોધન, રશિયાની અદ્યતન ઇન્ફોર્મેશન ટેકનોલોજી સાથે ભારતીય જીયોસાયન્સ ડેટા રિપોઝિટરીના સંયુક્ત વિકાસ, સચોટ ડેટા મેળવવા શારકામ, નમૂના અને પ્રયોગશાળામાં વિશ્લેષણના ક્ષેત્રમાં ટેકનોલોજી અને જાણકારીના આદાનપ્રદાન, તથા વૈજ્ઞાનિક અધિકારીઓની તાલીમ અને ક્ષમતા નિર્માણ વગેરે માટે ટેકનોલોજીકલ જોડાણ માટે જીયોસાયન્સના વિવિધ ક્ષેત્રોમાં બંને પક્ષો વચ્ચે પારસ્પરિક સાથસહકાર આપવાનો છે.
ROSGEO અને જીએસઆઈના બહોળા અનુભવ તથા તેમના સાથસહકારની સંભાવનાને ધ્યાનમાં રાખીને આ સમજૂતીકરાર ખાસ કરીને જીયોસાયન્સિસના ક્ષેત્રમાં જીએસઆઈ અને ROSGEO વચ્ચે સાથસહકાર સ્થાપિત કરવા માટે એક માળખું પ્રદાન કરવા વિશેષ લાભદાયક છે.
પૃષ્ઠભૂમિઃ
જોઇન્ટ સ્ટોક કંપની રોસજીયોલોજિયા  રશિયન સંઘમાં સરકારી માલિકીની સૌથી મોટી જીયોલોજિકલ કંપની છે, જે ઉત્પાદન અને ટેકનિકલ ક્ષમતા, ઊંચી વ્યવસાયિક સક્ષમતા અને પુષ્કળ જીયોલોજિકલ માહિતી ધરાવે છે. કંપની તમામ પ્રકારના ખનીજ સંસાધનો માટે પ્રાદેશિક સર્વેમાંથી તમામ પ્રકારની જીયોલોજિકલ સંભાવના અને ઉત્ખનન પ્રવૃત્તિઓ હાથ ધરે છે તેમજ ભંડોળનો અંદાજ મેળવે છે તથા જે તે ક્ષેત્રમાં કામગીરી કરવા માટે ઓફશોર જીયોલોજિકલ અને ઓન-શેલ્ફ કામગીરીઓના ક્ષેત્રમાં વિશિષ્ટ ક્ષમતા ધરાવે છે.
વર્ષ 2020માં ભારતની મુલાકાત દરમિયાન ROSGEOનાં એક પ્રતિનિધિમંડળે ખાણ મંત્રાલય અને જીયોલોજિકલ સર્વે ઓફ ઇન્ડિયા ના પ્રતિનિધિઓ સાથે નવી દિલ્હીમાં એક બેઠક કરી હતી, જેમાં ઉત્ખનન સાથે સંબંધિત કાર્યોમાં સાથસહકાર સ્થાપિત કરવાની સંભાવના પર ચર્ચાવિચારણા થઈ હતી. આ બેઠકમાં જીયોસાયન્સિસના ક્ષેત્રમાં સાથસહકાર સ્થાપિત કરવા જીએસઆઈ અને ROSGEO વચ્ચે સમજૂતીકરાર કરવાની દરખાસ્ત રજૂ થઈ હતી. એ મુજબ, જીએસઆઈએ એને સમકક્ષ રશિયન કંપની ROSGEO સાથે ચર્ચા કરીને સમજૂતીકરારને અંતિમ સ્વરૂપ આપ્યું હતું.
SD/GP/BT
(
સંસ્કૃતિ મંત્રાલય
જલિયાવાલા બાગ સ્મારક પ્રવાસીઓ માટે 15.06.2020 સુધી બંધ રાખવામાં આવશે
કોવિડ-19 સંકટના કારણે સ્મારકના જીર્ણોદ્ધારના કાર્ય પર અસર પડી રહી છે
દેશ 13.4.2019 થી 13.4.2020 સુધી જલિયાવાલા બાગની શતાબ્દીની ઉજવણી કરી રહ્યો છે. વર્તમાન સમયમાં આ સ્મારકના જીર્ણોદ્ધારનું કામ કરવામાં આવી રહ્યું છે અને સ્મારકના સ્થળ પર મ્યુઝિયમ/ ગેલેરી અને સાઉન્ડ અને લાઈટ શો ગોઠવવામાં આવી રહ્યા છે. સ્મારકનું જીર્ણોદ્ધારનું કાર્ય માર્ચ 2020 સુધીમાં પૂર્ણ થઇ જવાનું હતું જેથી 13 એપ્રિલના મહત્વપૂર્ણ દિવસના રોજ તેને ખોલી શકાય અને લોકો પોતાની શ્રદ્ધાંજલિ અર્પણ કરી શકે. સ્મારકના સ્થળ પર કાર્ય ઝડપી ગતિએ ચાલી રહ્યું હતું. કારણ કે મોટી સંખ્યામાં પ્રવાસીઓ દરરોજ આ સ્મારક સ્થળની મુલાકાત લેતા હોય છે તેથી એવું નક્કી કરવામાં આવ્યું હતું કે 15.2.2020 થી 12.4.2020 સુધી સ્મારકમાં પ્રવાસીઓના પ્રવેશ પર પ્રતિબંધ મુકવામાં આવશે જેથી કરીને નિશ્ચિત સમયમર્યાદામાં ચાલી રહેલું સમારકામ પૂરું કરી શકાય. આમ છતાં કોવિડ-19 સંકટના કારણે ઉપરોક્ત કાર્યને અસર પહોંચી છે. આથી હવે એવું નક્કી કરવામાં આવ્યું છે કે આ સ્મારકને પ્રવાસીઓ માટે 15.6.2020 સુધી બંધ રાખવામાં આવશે.
GP/RP
(
પ્રધાનમંત્રીનું કાર્યાલય
પીએમએ કુસ્તીબાજ પૂજા ગેહલોતને તેના ઉજ્જવળ ભવિષ્ય માટે પ્રોત્સાહિત કરી
"પૂજા, તારો મેડલ ઉજવણી માટે પ્રોત્સાહિત કરે છે, માફી માગવા માટે નહીં"
ANI દ્વારા શેર કરાયેલ એક ટ્વીટનો પ્રતિસાદ આપતા જેમાં કુસ્તીબાજ, પૂજા ગેહલોતે મહિલાઓની 50 કિગ્રા ફ્રી સ્ટાઇલ કુસ્તીમાં બ્રોન્ઝ મેડલ જીત્યા પછી ભાવનાત્મક રીતે પ્રતિક્રિયા આપી, પ્રધાનમંત્રીએ પૂજા ગેહલોતને તેના ઉજ્જવળ ભવિષ્ય માટે પ્રોત્સાહિત કરી.
પ્રધાનમંત્રીએ ટ્વીટ કર્યું;
"પૂજા, તમારું મેડલ સેલિબ્રેશન માટે પ્રોત્સાહિત કરે છે, માફી માગવા માટે નહીં. તમારી જીવનયાત્રા અમને પ્રોત્સાહિત કરે છે, તમારી સફળતા અમને પ્રસન્ન કરે છે. તમે આગળ મોટી વસ્તુઓ માટે નિર્ધારિત છો... ઝળકતા રહો! "
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી 12મી એપ્રિલે ગુજરાતના અડાલજ ખાતે શ્રી અન્નપૂર્ણાધામ ટ્રસ્ટની છાત્રાલય અને શિક્ષણ સંકુલનું ઉદ્ઘાટન કરશે
પીએમ જનસહાયક ટ્રસ્ટના હિરામણી આરોગ્યધામનું ભૂમિપૂજન પણ કરશે
પ્રધાનમંત્રી શ્રી નરેન્દ્ર મોદી 12મી એપ્રિલે ગુજરાતના અડાલજ ખાતે શ્રી અન્નપૂર્ણાધામ ટ્રસ્ટના છાત્રાલય અને શિક્ષણ સંકુલનું વિડીયો કોન્ફરન્સિંગ દ્વારા સવારે 11 કલાકે ઉદ્ઘાટન કરશે. આ કાર્યક્રમ દરમિયાન પ્રધાનમંત્રી જનસહાયક ટ્રસ્ટના હિરામણી આરોગ્યધામનું ભૂમિપૂજન પણ કરશે.
છાત્રાલય અને શિક્ષણ સંકુલમાં 600 વિદ્યાર્થીઓ માટે 150 રૂમની રહેવા અને જમવાની સુવિધા છે. અન્ય સુવિધાઓમાં GPSC, UPSC પરીક્ષાઓ, ઇ-લાઇબ્રેરી, કોન્ફરન્સ રૂમ, સ્પોર્ટ્સ રૂમ, ટીવી રૂમ અને વિદ્યાર્થીઓ માટે પ્રાથમિક આરોગ્ય સુવિધાઓ વગેરે માટે તાલીમ કેન્દ્રનો સમાવેશ થાય છે.
જનસહાયક ટ્રસ્ટ હિરામણી આરોગ્ય ધામનો વિકાસ કરશે. તેમાં એક સમયે 14 વ્યક્તિઓના ડાયાલિસિસની સુવિધા, 24 કલાક રક્ત પુરવઠા સાથેની બ્લડ બેંક, ચોવીસ કલાક કાર્યરત મેડિકલ સ્ટોર, આધુનિક પેથોલોજી લેબોરેટરી અને આરોગ્ય તપાસ માટે ઉચ્ચ કક્ષાના સાધનો સહિત અદ્યતન તબીબી સુવિધાઓ હશે. તે આયુર્વેદ, હોમિયોપેથી, એક્યુપંક્ચર, યોગ થેરાપી વગેરે માટે અદ્યતન સુવિધાઓ સાથેનું ડે-કેર સેન્ટર હશે. તે પ્રાથમિક સારવારની તાલીમ, ટેકનિશિયન તાલીમ અને ડૉક્ટરની તાલીમ માટેની સુવિધાઓ પણ હોસ્ટ કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 144.54 કરોડ લોકોને રસી આપવામાં આવી
- ભારતમાં સક્રિય કેસનું ભારણ 91,361 થયું
- સક્રિય કેસ કુલ કેસનાં 1% કરતા ઓછા છે, હાલમાં 0.26% છે
- સાજા થવાનો દર હાલમાં 98.36% નોંધાયો
- છેલ્લા 24 કલાકમાં 7,585 દર્દીઓ સાજા થયા, કુલ વધીને 3,42,66,363 દર્દીઓ સાજા થયા
- છેલ્લા 24 કલાકમાં ભારતમાં 16,764 નવા કેસ નોંધાયા
- દૈનિક પોઝિટિવીટી દર 1.34% પહોંચ્યો, છેલ્લા 88 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 47 દિવસથી 1% કરતા ઓછો થઈ ગયો છે, હાલમાં 0.89% છે
- કુલ 67.78 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
નાગરિક ઉડ્ડયન મંત્રાલય
પ્રધાનમંત્રી શ્રી નરેન્દ્ર મોદી આવતી કાલે ‘ઉડાન’ નામક આરસીએસ અંતર્ગત પ્રથમ ઉડાનને ઝંડી બતાવીને પ્રસ્થાન કરાવશે
નવી દિલ્હી, 26-04-2017
પ્રધાનમંત્રી શ્રી નરેન્દ્ર મોદી 27 એપ્રિલ, 2017ના રોજ ‘ઉડે દેશ કા આમ નાગરિક ’ નામની ક્ષેત્રીય કનેક્ટિવિટી યોજના  અંતર્ગત શિમલા- દિલ્હી રૂટ પર પ્રથમ ઉડાનને ઝંડી બતાવીને પ્રસ્થાન કરાવશે. આની સાથે જ પ્રધાનમંત્રી ‘ઉડાન’ અંતર્ગત કડપ્પા-હૈદરાબાદ અને નાંદેડ-હૈદરાબાદ ક્ષેત્રો પર પણ પ્રથમ ઉડાનને ઝંડી બતાવીને પ્રસ્થાન કરાવશે.
નાગરિક ઉડ્ડયન મંત્રાલય એવા હવાઈ મથકોને હવાઈ કનેક્ટિવિટી સુલભ કરવવા માટે પ્રતિબદ્ધ છે, જ્યાં વર્તમાનમાં અથવા તો હવાઈ સેવા બિલકુલ ઉપલબ્ધ નથી અથવા ઘણી ઓછી સંખ્યામાં ઉપલબ્ધ છે. ક્ષેત્રીય દ્રષ્ટિથી મહત્વપૂર્ણ શહેરોમાં રહેનારા લોકોને હવાઈ યાત્રા સુલભ કરાવવા માટે મંત્રાલયે ઓક્ટોબર, 2016માં ‘ઉડે દેશ કા આમ નાગરિક ’ નામની ક્ષેત્રીય કનેક્ટિવિટી યોજના  શરૂ કરી હતી. વિવિધ મુદ્દાઓ પર વિસ્તારપૂર્વક વિચાર-વિમર્શ કરી અને હિતધારકોની સાથે સલાહ – સૂચન કર્યા બાદ ઉડાન યોજના તૈયાર કરાઈ હતી. બજાર આધારિત વ્યવસ્થા દ્વારા ક્ષેત્રિય કનેક્ટિવિટીને પ્રોત્સાહન આપવા માટે આ યોજના વિશ્વભરમાં આ પ્રકારની પહેલી યોજના છે.
ઉડાન યોજના રાષ્ટ્રીય નાગરિક ઉડ્ડયન નીતિ નો એક મહત્વનો ભાગ છે જેને નાગરિક ઉડ્ડયન મંત્રાલયે 15 જૂન, 2016ના રોજ પ્રસ્તુત કરી કરી હતી.
ભારતીય એરપોર્ટ ઓથોરીટી  અમલીકરણ એજન્સી છે, જેણે આરસીએસ-ઉડાન અંતર્ગત પ્રાપ્ત 27 પ્રસ્તાવો માટે અનુબંધ પત્ર જારી કર્યા છે. એએઆઈ દ્વારા જે પ્રસ્તાવો પર નિર્ણય લેવાયો છે, તેની મુખ્ય બાબતો નીચે મુજબ છે :
હવાઈ મથકોને કનેક્ટ કરાશે : આ 27 પ્રસ્તાવો દ્વારા 27 વર્તમાન સેવા હવાઈ મથકો, 12 વર્તમાન ઓછી સેવારત હવાઈ મથકો અને વર્તમાન સમયમાં બિન સેવારત 31 હવાઈ મથકો ને કનેક્ટ કરાશે.
ભૌગોલિક વિસ્તાર : આ પ્રસ્તાવો અંતર્ગત ભૌગોલિક વિસ્તાર ઘણો વધુ છે : પશ્ચિમ ભારતના 24 હવાઈ મથકો, ઉત્તર ભારતના 17 હવાઈ મથકો, દક્ષિણ ભારતના 11 હવાઈ મથકો, પૂર્વ ભારતના 12 હવાઈ મથકો અને પૂર્વોત્તર ક્ષેત્રના 6 હવાઈ મથકોને કનેક્ટ કરવાનો પ્રસ્તાવ છે. આ 27 પ્રસ્તાવો દ્વારા 22 રાજ્યો અને 2 કેન્દ્ર શાસિત પ્રદેશોને કનેક્ટ કરાશે.
રૂટ તેમજ નેટવર્ક : 16 સુવિચારિત પ્રસ્તાવ એકલ રૂટો  અને 11 પ્રસ્તાવ નેટવર્કો  સાથે સંબંધિત છે.
હવાઈ જહાજથી લગભગ 500 કિલોમીટરની એક કલાકની યાત્રા અથવા હેલિકોપ્ટરથી 30 મિનિટની યાત્રાનું ભાડુ વધુમાં વધુ 2500 રૂપિયા હશે. અલગ-અલગ દૂરી તેમજ લાંબા અંતરવાળા રૂટો પર હવાઈ સફરનું ભાડુ પ્રમાણસર આધાર પર નક્કી કરાશે.
AP/J.Khunt/GP
(Visitor Counter : 59
કૌશલ્ય વિકાસ અને ઉદ્યમિતા મંત્રાલય
વિશ્વ હિન્દી દિવસ પર યુનેસ્કો દ્વારા WHC  વેબસાઇટ પર હિન્દી વર્ણનો રાખવાનો ઐતિહાસિક નિર્ણય
યુનેસ્કોમાં ભારતના સ્થાયી પ્રતિનિધિમંડળે ગઈકાલે જાહેરાત કરી હતી કે વિશ્વ હિન્દી દિવસના અવસર પર, યુનેસ્કોના વર્લ્ડ હેરિટેજ સેન્ટરે WHC વેબસાઈટ પર ભારતની યુનેસ્કો વર્લ્ડ હેરિટેજ સાઇટ્સના હિન્દી વર્ણનો પ્રકાશિત કરવા સંમતિ આપી છે.
કેન્દ્રીય શિક્ષણ અને કૌશલ્ય વિકાસ મંત્રી શ્રી ધર્મેન્દ્ર પ્રધાને ટ્વિટર દ્વારા આ નિર્ણયને આવકાર્યો છે. તેમણે કહ્યું કે હિન્દી દરેક ભારતીય અને હિન્દી પ્રેમી માટે ગર્વની વાત છે. વૈશ્વિક મંચ પર ભારતીય ભાષાઓની લોકપ્રિયતા આવકારદાયક અને પ્રોત્સાહક છે.
SD/GP/JD
(Visitor Counter : 201
પ્રધાનમંત્રીનું કાર્યાલય
પ્રધાનમંત્રીની ઓસ્ટ્રેલિયાનાં પૂર્વ પ્રધાનમંત્રી શ્રી ટોની એબોટ્ટ સાથે મુલાકાત
પ્રધાનમંત્રી શ્રી નરેન્દ્ર મોદી આજે ઓસ્ટ્રેલિયાનાં પૂર્વ પ્રધાનમંત્રી શ્રી ટોની એબોટ્ટને મળ્યાં હતાં.
પ્રધાનમંત્રીએ તાજેતરમાં ઓસ્ટ્રેલિયાનાં પૂર્વ દરિયાકિનારાને સમાંતર વિસ્તારોમાં જંગલોમાં લાગેલી આગમાં થયેલી જાનમાલની હાનિ પર શોક વ્યક્ત કર્યો હતો.
પ્રધાનમંત્રીએ ગુરુનાનક દેવજીની 550મી જન્મજયંતી પર પ્રકાશ પર્વ પર સુવર્ણ મંદિરની મુલાકાત લેવા સહિત ભારતની શ્રી ટોની એબોટ્ટની મુલાકાત પર ખુશી વ્યક્ત કરી હતી.
દરમિયાન પ્રધાનમંત્રીએ નવેમ્બર, 2014માં બ્રિસ્બેનમાં યોજાયેલી જી-20 શિખર સંમેલન માટે એમણે લીધેલી મુલાકાતને આનંદ સાથે યાદ કરી હતી. આ મુલાકાત દરમિયાન કેનબેરા, સિડની અને મેલબોર્નમાં ફળદાયક દ્વિપક્ષીય જોડાણ તથા ઓસ્ટ્રેલિયાની સંસદનાં સંયુક્ત સત્રને કરેલા સંબોધનને પણ યાદ કર્યું હતું.
પ્રધાનમંત્રીએ ભારત અને ઓસ્ટ્રેલિયા વચ્ચેનાં દ્વિપક્ષીય સંબંધોને ગાઢ બનાવવામાં શ્રી ટોની એબોટ્ટની ભૂમિકાને પણ બિરદાવી હતી.
RP
(Visitor Counter : 109
પ્રધાનમંત્રીનું કાર્યાલય
પ્રધાનમંત્રીએ નવરાત્રીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નવરાત્રીના અવસર પર સૌને શુભેચ્છા પાઠવી છે.
પ્રધાનમંત્રીએ ટ્વીટ કર્યું;
“આપ સૌને નવરાત્રીની શાશ્વત શુભેચ્છાઓ. આદર અને ભક્તિનો આ શુભ અવસર દેશવાસીઓના જીવનને સુખ, સંપત્તિ અને સૌભાગ્યથી પ્રકાશિત કરે. માતા દેવીની જય!"
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વિજયાદશમીના અવસર પર દેશવાસીઓને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ વિજયાદશમીના પાવન અવસર પર દેશવાસીઓને શુભકામનાઓ પાઠવી છે. પ્રધાનમંત્રીએ કહ્યું, “વિજયાદશમીના પાવન પર્વ પર આપ સૌને હાર્દિક શુભકામનાઓ.”
RP
(Visitor Counter : 96
નાણા મંત્રાલય
GST કાઉન્સિલની 46મી બેઠકની ભલામણો
ટેક્સટાઇલ સેક્ટરમાં હાલના GST દર 1લી જાન્યુઆરી, 2022 પછી પણ ચાલુ રહેશે
GST કાઉન્સિલની 46મી બેઠક આજે નવી દિલ્હીમાં કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણની અધ્યક્ષતામાં યોજાઈ હતી.
GST કાઉન્સિલે 45મી GST કાઉન્સિલની બેઠકમાં ભલામણ કરેલ કાપડના દરોમાં ફેરફાર કરવાના નિર્ણયને ટાળવાની ભલામણ કરી છે. પરિણામે, ટેક્સટાઇલ સેક્ટરમાં હાલના GST દરો 1લી જાન્યુઆરી, 2022 પછી પણ ચાલુ રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 332
મંત્રીમંડળ
મંત્રીમંડળે જયપુર, ગુવાહાટી અને તિરુવનંતપુરમમાં ભારતીય હવાઇમથક સત્તામંડળના ત્રણ હવાઇમથકોને પબ્લિક પ્રાઇવેટ પાર્ટનરશીપ ધોરણે લીઝ પર આપવાના પ્રસ્તાવને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠક દરમિયાન જયપુર, ગુવાહાટી અને તિરુવનંતપુરમ ખાતે આવેલા ભારતીય હવાઇમથક સત્તામંડળ ના ત્રણ હવાઇમથકોને પબ્લિક પ્રાઇવેટ પાર્ટનરશીપ  ધોરણે લીઝ પર આપવાની મંજૂરી આપવામાં આવી છે.
મંત્રીમંડળે જયપુર, ગુવાહાટી અને તિરુવનંતપુરમના AAIના ત્રણ હવાઇમથકો પરિચાલન અને વ્યવસ્થાપન તેમજ વિકાસ માટે મેસર્સ અદાણી એન્ટરપ્રાઇઝ લિમિટેડને લીઝ પર આપવા માટે મંજૂરી આપી છે. ભારતીય હવાઇમથક સત્તામંડળ દ્વારા યોજવામાં આવેલી વૈશ્વિક સ્પર્ધાત્મક બોલી માં મેસર્સ અદાણી એન્ટરપ્રાઇઝ લિમિટેડને પચાસ વર્ષના સમયગાળા માટે સફળ બોલીકર્તા તરીકે જાહેર કરવામાં આવ્યા છે.
આ પરિયોજનાઓ જાહેર ક્ષેત્રમાં જરૂરી રોકાણમાં વૃદ્ધિ લાવવા ઉપરાંત સેવાની ડિલિવરી, તજજ્ઞતા, ઉદ્યમશીલતા અને વ્યાવસાયિકરણની કાર્યદક્ષતા લાવશે.
પૃષ્ઠભૂમિ:
સરકારે અંદાજે એક દાયકા પહેલાં દિલ્હી અને મુંબઇ ખાતે ભારતીય હવાઇમથક સત્તામંડળના હવાઇમથકો પબ્લિક પ્રાઇવેટ પાર્ટનરશીપના ધોરણે તેના પરિચાલન, વ્યવસ્થાપન અને વિકાસ માટે લીઝ પર આપ્યા હતા.
આ PPP પ્રયોગોના કારણે આ હવાઇમથકોને વિશ્વકક્ષાના બનાવવામાં મદદ મળી છે અને હવાઇમથકો પર આવતા મુસાફરોને કાર્યદક્ષ અને ગુણવત્તાપૂર્ણ સેવાઓ પૂરી પાડવામાં મળી છે તેમજ તેનાથી AAIને પોતાની આવકમાં વૃદ્ધિ કરવામાં અને દેશના અન્ય ભાગોમાં હવાઇમથકોના વિકાસ કાર્યો પર તેમજ એર નેવિગેશન ઇન્ફ્રાસ્ટ્રક્ચર વિકાસવવા પર ધ્યાન કેન્દ્રિત કરવામાં મદદ મળી છે. PPP ભાગીદારો પાસેથી AAIને મળતી આવકના કારણે AAI સ્તર-2 અને સ્તર-3ના શહેરોમાં ઇન્ફ્રાસ્ટ્રક્ચર સુવિધાઓ ઉભું કરી શક્યું છે અને તેનાથી પોતાના હવાઇમથકોને આંતરરાષ્ટ્રીય ધોરણો અનુસાર અપગ્રેડ કરવામાં પણ મદદ મળી છે. ભારતમાં PPP હવાઇમથકોને હવાઇમથક સેવા ગુણવત્તા ના સંદર્ભમાં આંતરરાષ્ટ્રીય હવાઇમથક પરિષદ  દ્વારા સતત સંબંધિત શ્રેણીઓમાં ટોચના 5માં સ્થાન આપવામાં આવે છે.
આથી, સરકારે પબ્લિક પ્રાઇવેટ પાર્ટનરશીપ અપ્રેઇઝલ કમિટી ના માધ્યમથી AAIના વધુ હવાઇમથકો પરિચાલન, વ્યવસ્થાપન અને વિકાસના હેતુથી PPP અંતર્ગત લીઝ પર આપવાનો નિર્ણય લીધો છે. PPPACના ક્ષેત્રથી ઉપર આવતા કોઇપણ પ્રશ્નોના નિરાકરણ માટે સરકારે સચિવોના અધિકાર પ્રાપ્ત સમૂહ ની પણ રચના કરી છે.
PPPAC દ્વારા ટ્રાન્ઝેક્શન દસ્તાવેજોને માન્યતા આપી દેવામાં આવી છે. બોલીની સંપૂર્ણ પ્રક્રિયા EgoSની દેખરેખ અને નિર્દેશો હેઠળ હાથ ધરવામાં આવી હતી. EGoSમાં નીતિ આયોગ, નાણાં મંત્રાલય ના ખર્ચ વિભાગ અને આર્થિક બાબતોના વિભાગ ના પ્રતિનિધિઓ સમાવવામાં આવ્યા છે.
ભારતીય હવાઇમથક સત્તામંડળ દ્વારા 14.12.2018ના રોજ વૈશ્વિક સ્પર્ધાત્મક બોલી દ્વારા દરખાસ્તની અરજી બહાર પાડવામાં આવી હતી જેમાં પ્રત્યેક મુસાફર દીઠ ફીને બોલીના માપદંડ તરીકે ગણવામાં આવી હતી. ટેકનિકલ બોલી 16.02.2019ના રોજ ખુલી હતી અને ક્વોલિફાઇ થયેલા બોલીકર્તાઓની ફાઇનાન્સિઅલ બોલી 25.02.2019/ 26.02.2019ના રોજ ખુલી હતી. મેસર્સ અદાણી એન્ટરપ્રાઇઝ લિમિટેડે તમામ ત્રણ હવાઇમથકો એટલે કે, જયપુર, ગુવાહાટી અને તિરુવનંતપુરમ માટે સૌથી વધુ પ્રત્યેક મુસાફર દીઠ ફીની ઓફર કરીને આ બોલી જીતી લીધી હતી.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ઊર્જા અને ખાણ જેવા મહત્ત્વપૂર્ણ માળખાગત ક્ષેત્રોની કામગીરીની સમીક્ષા કરી
પ્રધાનમંત્રી શ્રી નરેન્દ્ર મોદીએ મંગળવારે ઊર્જા, પુનઃપ્રાપ્ય ઊર્જા, પેટ્રોલિયમ અને કુદરતી ગેસ, કોલસો અને ખાણ જેવા મુખ્ય માળખાગત ક્ષેત્રોમાં વિવિધ પ્રોજેક્ટમાં થયેલી પ્રગતિની સમીક્ષા કરી હતી. લગભગ બે કલાક ચાલેલી આ બેઠકમાં માળખાગત ક્ષેત્ર સાથે સંબંધિત વિવિધ મંત્રાલયો, નીતિ આયોગ અને પ્રધાનમંત્રી કાર્યાલય નાં વરિષ્ઠ અધિકારીઓ સામેલ થયાં હતાં.
આ બેઠકમાં નીતિ આયોગનાં સીઇઓ  શ્રી અમિતાભ કાંતે પ્રેઝન્ટેશન પ્રસ્તુત કર્યું હતું જેમાં તેણે જાણકારી આપી હતી કે ભારતમાં સ્થાપિત વીજ ઉત્પાદન ક્ષમતા વધીને 344 ગિગાવોટ થઈ છે. વર્ષ 2014માં ભારતની વીજળીની ખાધ 4 ટકાથી વધારે હતી, જે વર્ષ 2018માં ઘટીને 1 ટકાથી ઓછી રહી છે. ટ્રાન્સમિશન લાઇનો, ટ્રાન્સફોર્મ ક્ષમતા અને આંતર-રાજ્ય ટ્રાન્સમિશનની ક્ષમતામાં નોંધપાત્ર વધારો થયો છે. વિશ્વ બેંકનાં "વીજળી સરળતાપૂર્વક મેળવવાનાં" સૂચકાંકમાં અત્યારે ભારતનું સ્થાન 26મું છે, જે વર્ષ 2014માં 99મું હતું. સૌભાગ્ય પહેલ હેઠળ વીજળીનો પુરવઠો મેળવનાર કુટુંબોની સંખ્યામાં થયેલા વધારા માટેની કામગીરીની પણ સમીક્ષા થઈ હતી. બેઠકમાં શહેરી અને ગ્રામીણ એમ બંને વિસ્તારોમાં છેવાડાનાં વિસ્તારોમાં જોડાણ અને વિતરણ પરની ચર્ચા પર ધ્યાન કેન્દ્રિત કરવામાં આવ્યું હતું. નવીન અને પુનઃપ્રાપ્ય ઊર્જામાં સંચિત સ્થાપિત ક્ષમતા વર્ષ 2013-14માં 35.5 ગિગાવોટ હતી, જે વર્ષ 2017-18માં વધીને આશરે 70 ગિગાવોટ થઈ હતી. આ જ સમયગાળા દરમિયાન સૌર ઊર્જાનાં ક્ષેત્રમાં સ્થાપિત ક્ષમતા 2.6 ગિગાવોટથી વધીને 22 ગિગાવોટ થઈ છે. અધિકારીઓએ વિશ્વાસ વ્યક્ત કર્યો હતો કે, ભારત પ્રધાનમંત્રીનાં વર્ષ 2022 સુધીમાં 175 ગિગાવોટ પુનઃપ્રાપ્ય ઊર્જા ક્ષમતાનાં લક્ષ્યાંકને સરળતાપૂર્વક હાંસલ કરવાનાં માર્ગે અગ્રેસર છે.
પ્રધાનમંત્રીએ અધિકારીઓને એ સુનિશ્ચિત કરવા માટે કામ કરવાની અપીલ કરી હતી કે, સોલર પમ્પ અને વપરાશકર્તાને અનુકૂળ સોલર કૂકિંગ સોલ્યુશન જેવા ઉચિત હસ્તક્ષેપ દ્વારા સૌર ઊર્જા ક્ષમતામાં વૃદ્ધિનો લાભ ખેડૂતો સુધી પહોંચે. પેટ્રોલિયમ અને કુદરતી ગેસનાં ક્ષેત્રમાં થયેલી વિશે જાણકારી આપવામાં આવી હતી કે પ્રધાનમંત્રી ઉજ્જવલા યોજના હેઠળ નક્કી કરાયેલો લક્ષ્યાંક ચાલુ નાણાકીય વર્ષમાં સરળતાપૂર્વક હાંસલ કરવામાં આવશે. કોલસા ક્ષેત્ર અંગે થયેલી ચર્ચા તેના ઉત્પાદન ક્ષમતામાં વધારો કરવા પર કેન્દ્રિત હતી.
NP/J.Khunt/GP/RP
(Visitor Counter : 162
પ્રધાનમંત્રીનું કાર્યાલય
પ્રધાનમંત્રીએ કિન્નૌરમાં થયેલ ભૂસ્ખલન અંગે હિમાચલ પ્રદેશના મુખ્યમંત્રી સાથે વાત કરી
પ્રધાનમંત્રી શ્રી નરેન્દ્ર મોદીએ હિમાચલ પ્રદેશના મુખ્યમંત્રી શ્રી જયરામ ઠાકુર સાથે કિન્નૌરમાં થયેલ ભૂસ્ખલનને પગલે પરિસ્થિતિ અંગે વાત કરી છે. પ્રધાનમંત્રીએ ચાલુ બચાવ કામગીરીમાં તમામ સંભવિત મદદની ખાતરી પણ આપી છે.
પ્રધાનમંત્રી કાર્યાલયના એક ટ્વિટમાં કહેવામાં આવ્યું છે;
"પ્રધાનમંત્રી @narendramodi એ હિમાચલ પ્રદેશના મુખ્યમંત્રી @jairamthakurbjp સાથે કિન્નોરમાં થયેલ ભૂસ્ખલનને પગલે પરિસ્થિતિ અંગે વાત કરી હતી. પ્રધાનમંત્રીએ ચાલુ બચાવ કામગીરીમાં તમામ સંભવિત મદદની ખાતરી આપી હતી."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
કોમનવેલ્થ ગેમ્સ 2022માં ગોલ્ડ મેડલ જીતવા બદલ પ્રધાનમંત્રીએ વેઇટલિફ્ટર, અચિંતા શિયુલીને અભિનંદન આપ્યા
પ્રધાનમંત્રી શ્રી નરેન્દ્ર મોદીએ બર્મિંગહામમાં કોમનવેલ્થ ગેમ્સ 2022માં ગોલ્ડ મેડલ જીતવા બદલ વેઈટલિફ્ટર અચિંતા શિયુલીને અભિનંદન પાઠવ્યા છે. શ્રી મોદીએ અચિંતા શિયુલી સાથેની તેમની તાજેતરની વાતચીત પણ શેર કરી હતી જ્યારે ભારતીય ટુકડી CWG ગેમ્સ માટે રવાના થઈ હતી.
એક ટ્વિટમાં, પ્રધાનમંત્રી કહ્યું; "પ્રતિભાશાળી અચિંતા શિયુલીએ કોમનવેલ્થ ગેમ્સમાં સુવર્ણ ચંદ્રક જીત્યો તેનો આનંદ છે. તે તેના શાંત સ્વભાવ અને મક્કમતા માટે જાણીતા છે. તેમણે આ વિશેષ સિદ્ધિ માટે ખૂબ જ સખત મહેનત કરી છે. તેમના ભવિષ્યના પ્રયાસો માટે મારી તેમને શુભેચ્છાઓ."
"અમારી ટુકડી કોમનવેલ્થ ગેમ્સ માટે રવાના થઈ તે પહેલાં, મેં અચિંતા શિયુલી સાથે વાતચીત કરી હતી. અમે તેમને તેમની માતા અને ભાઈ તરફથી મળેલા સમર્થનની ચર્ચા કરી હતી. મને એ પણ આશા છે કે હવે જ્યારે મેડલ જીત્યો હોય ત્યારે તેને ફિલ્મ જોવાનો સમય મળે.”
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(